**Yrityskortti Iisalmen uimahalliin – käyttöehdot yrityksen työntekijälle**

Palvelu Uimahallin käyttö

Kuntosalin käyttö

Yrityskortti helpottaa asiointia Iisalmen uimahallissa, sekä

vähentää jonottamista kassalla.

Käyttöohje Kortilla voi kulkea suoraan uimahalliin tai kuntosalille, ja se toimii pukukaapeilla myös panttina pukukaapeilla. Uinti- ja kuntosaliaika ovat yhteensä 2,5 tuntia/käynti. Uimasta lähdettäessä kortti leimataan ulostuloportissa, kuntosalilta poistuessa korttia ei tarvitse leimata.

Laite lukee kortin, jonka jälkeen kortti työntyy lukijasta ylös. Muista ottaa kortti mukaasi.

Omavastuuosuus Kortille voi ladata omavastuuosuudeksi haluamansa summan. Suuria

summia ei kuitenkaan ole suositeltavaa ladata. Omavastuuosuus

maksetaan Iisalmen uimahallin kassalla joko käteisellä tai

pankkikortilla. Korttia ladatessaan työntekijöiden on todistettava

henkilökortilla kuuluvansa kyseisen yrityksen työntekijöihin. Yritys on

tehnyt sopimuksen omavastuuosuuden suuruudesta sekä kortin

mahdollisesta käyttörajoituksesta (käyntikertaa/päivä) Iisalmen

uimahallin kanssa.

Leimatessasi yrityskortin portilla omavastuuosuus vähenee kortilta

ja näytöllä näkyy tuotteen nimi sekä vähennettävä summa.

Loppuosa sisäänpääsymaksusta laskutetaan yritykseltä.

Väärinkäyttö Yrityskortti on henkilökohtainen. Yritys voi seurata ja tarkastaa

henkilöstön käyntejä laskutuksen liitteenä toimitetusta listasta. Yritys ja henkilökunta sopivat keskenään seurauksista ja toimenpiteistä

yrityskortin mahdollisesta väärinkäytöstä.

Kadonnut kortti Iisalmen uimahalli ei vastaa kadonneesta tai rikkoutuneesta

yrityskortista eikä yrityskortin väärinkäytöstä. Myöskään

omavastuuosuuksia ei palauteta.

Mikäli kortti katoaa, voi työntekijä ilmoittaa kortin numeron Iisalmen

uimahallille. Kadonnut tai rikkoutunut yrityskortti voidaan sulkea, jolloin

sitä ei voi enää käyttää. Viive kortin sulkeutumiseen on yksi arkipäivä ilmoituksesta.

Sopimuksen purkaminen

Jos työntekijä haluaa itse lopettaa Iisalmen uimahallin palvelujen

käytön, on hänen käytettävä omavastuuosuudet kortilta loppuun

ennen kortin luovuttamista Iisalmen uimahallille, sillä

omavastuuosuuksia ei palauteta.

Mikäli yritys purkaa yrityskorttisopimuksen Iisalmen uimahallin

kanssa, on työntekijälle kuitenkin annettava mahdollisuus käyttää

omavastuuosuudet loppuun. Yrityksen on tiedotettava henkilöstölleen

sopimuksen päättymisestä sekä kerrottava mihin mennessä

omavastuuosuudet on käytettävä kortilta.

Kortin luovutus Yrityskortti palautetaan AINA Iisalmen uimahallille. Kortista luopuminen tulee ajankohtaiseksi esimerkiksi tilanteissa, joissa työntekijän työsuhde yrityksessä päättyy tai työntekijä muuttaa toiselle

paikkakunnalle.

Yhteistyöterveisin

# Pekka Partanen